Mevlyde Mezini Saraçi

__NOINDEX__

Mevlyde Mezini Saraçi është autore e njohur në letërsinë dhe kulturën shqiptare. Ajo ka kontribuar shumë në promovimin e vlerave kulturore dhe artistike, si dhe është angazhuar në çështje sociale. Me stilin e saj të veçantë dhe qasjen e thellë ndaj temave, Saraçi ka krijuar vepra që prekin lexuesit dhe pasqyrojnë realitetin shoqëror. Ajo është shembull i përkushtimit ndaj artit dhe letërsisë, duke ndihmuar në pasurimin e trashëgimisë kulturore shqiptare.

 Jeta Personale 
Mevlyde Mezini Saraçi u lind më 15.12.1954 në qytetin e Mitrovicës, ku kreu shkollimin fillor dhe të mesëm në shkollën teknike të Mitrovicës. Studimet universitare për gjuhë dhe letërsi shqipe i përfundoi në Universitetin e Prishtinës. Ishte përfituese e bursës nga “Kombinatit Trepça”. Punoi në departamentin e tyre nw Gjakovë, në fabrikën Fundolija. Më pas, ajo punoi edhe si profesoreshë e gjuhës shqipe në shkollën “At Gjergj Fishta” në Bishtazhin.

 Aktivizmi Politik dhe Kandidimet 
Në vitin 1989, Mevlyde ishte e përfshirë në aktivitete politike dhe humanitare. Ajo ishte njëra nga pjesëtaret e para të Lidhjes Demokratike të Kosovës. Në vitin 2000-2001, ka punuar si zëvendës drejtoreshë në Drejtorinë për Teknologji Informative në Qeverinë Komunale në Gjakovë. Prej vitit 2001 – 2003 dhe 2006-2007, ka qenë Drejtoreshë e Drejtorisë së Kulturës, Rinisë dhe Sporteve në Gjakovë. Në vitin 2001- 2004 ishte Deputete e Kuvendit të Kosovës. Kurse që nga viti 2004, është Ambasadore e Paqes Universale në Botë. Ndërsa në vitin 2007, është shpallur Qytetare nderi e Lushnjës.

 Ndikimi në Çështje Kombëtare 
Mevlydja është gruaja që dërgoi 86 arkivole nga Gjakova në Drenicë për Komandantin Adem Jashari dhe familjarët Jashari në Betejën e Prekazit. Njëkohësisht, ishte edhe Kryetare e Këshillit Komunal për Ndihma Emergjente, me përgjegjësi për t’u ndihmuar Ushtrisë Çlirimtare të Kosovës dhe për strehimin e të dëbuarve nga ushtria Serbe. Si pasojë e aktivizimit të saj politik dhe humanitar, ajo u arrestua më 1 qershor të vitit 1998 dhe vuajti dënimin në burgun hetues të Lipjanit deri më 4 dhjetor 1998.

 Librat ose Publikimet 
Njëashtu Mevlyde ka botuar 20 tituj librash:

 “Sytë e Pranverës”- poezi,     2000,
 “Ndoshta më s’ka kuptim” , poezi për     fëmijë, 2002
 “Kur jeta duhej jetuar” 2003, roman
 “Çelësi është diku larg”, poezi.
 “Ëhen life has to be lived”     2012, roman në gjuhën angleze
 “Ditëlindja e nënës”, dramë për     fëmijë, 2013
 “Ledhatim pritjesh”, poezi,     2015
 "Për ty" poezi, 2015
 “Murana” roman, 2015 
 “Lot i zemrës “Poezi, 2016 
 “Ç ‘faj ka vargu”, Poezi, 2017 
 “Dhembje që vret” Antologji,     2017 
 “Simfoni jete”, Poezi, 2017 
 “Këndi shkrimor”, Shkrime     letrare, 2018
 “Oazat e shpirtit”, Poezi, 2018
 “Përthekim kohësh”, Poezi, 2018
 “Buzëqeshje e përvajshme     “Poezi, 2018
 “Rrjedha letrare”, Shkrime     letrare, 2018
 “Çdo     ditë jete është përvojë”-365 fjalë të urta, 2018

 Referime